b'\n_START_ARTICLE_\nNuuskija\n_START_SECTION_\nJuoni\n_START_PARAGRAPH_\nNuuskija (Kirill K\xc3\xa4ro) ratkaisee rikoksia poikkeuksellisen hyv\xc3\xa4n hajuaistinsa ansiosta. H\xc3\xa4n pystyy erottamaan pieni\xc3\xa4kin yksityiskohtia vain yhdell\xc3\xa4 nuuskaisulla. Nuuskijan kanssa rikoksia selvitt\xc3\xa4\xc3\xa4 h\xc3\xa4nen yst\xc3\xa4v\xc3\xa4ns\xc3\xa4, eversti Viktor "Vitja" Lebedev (Ivan Oganesjan). Nuuskijalla on my\xc3\xb6s ongelmia omassa yksityisel\xc3\xa4m\xc3\xa4ss\xc3\xa4\xc3\xa4n, h\xc3\xa4nen poikansa Aleksandr on vaarassa sekaantua rikollisuuteen. Jokaisessa jaksossa ratkaistaan aina yksi rikos._NEWLINE_Sarja sijoittuu Moskovaan, mutta se on kuvattu Kiovassa.\n_START_SECTION_\nMuuta\n_START_PARAGRAPH_\nNuuskijaa on verrattu Sherlock Holmesiin, sill\xc3\xa4 molemmilla on poikkeuksellinen tapa ratkoa rikoksia. Ohjelma on ollut katsojamenestys Ukrainassa ja Ven\xc3\xa4j\xc3\xa4ll\xc3\xa4, ja siit\xc3\xa4 on tehty kolme tuotantokautta.'